અભિનેતા અને બિગ બોસના એક્સ કન્ટેસ્ટન્ટ એજાઝ ખાનની મુંબઈ પોલીસના એન્ટી-નાર્કોટિક્સ સેલ દ્વારા ડ્રગ્સના કેસમાં સોમવારે રાત્રે ધરપકડ કરવામાં આવી છે. એજાઝ ખાન પાસેથી પોલીસને આઠ એક્સટસી ટેબલેટ મળી આવી હતી. સૂત્રો પાસેથી પ્રાપ્ત વિગતો મુજબ એજાઝ ખાનની મહારાષ્ટ્રના બેલાપુર ખાતે હોટેલના રૂમમાંથી ધરપકડ કરાઈ છે. ડ્રગ્સ ધરાવવા બદલ પકડાયેલા એજાઝ ખાનને કોર્ટમાં આજે રજૂ કરાશે. જો કે આ મુદ્દે એજાઝનું કોઈ નિવેદન આવ્યું નથી.